# ELŐTERJESZTÉS

****

**BALATONBERÉNY KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. OKTÓBER 7.-eI NYILVÁNOS ÜLÉSÉRE

**TÁRGY:**

**Jóléti célú lakossági támogatásokról szóló ÖNKORMÁNYZATI rendelet megalkotása**

**ELŐADÓ**

## mestyán valéria

**címzetes főjegyző**

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (a továbbiakban Szt.) alapján 132. § (4) bekezdése értelmében: a települési önkormányzat felhatalmazást kapott, hogy rendeletben szabályozza az étkeztetés jogosultsági feltételeinek részletes szabályait, a települési támogatás keretében nyújtott ellátások jogosultsági feltételeit, valamint az ellátások megállapításának, kifizetésének, folyósításának, valamint felhasználása ellenőrzésének szabályait.

Az Szt. 45. § (3)-(5) bekezdése értelmében a képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.

A helyi rendeletben biztosítania kell a rászorultság elvét, melyet a Kúria 5014/2019/3., és 5030/2019/3. számú határozat is rögzít.

A korábbi szociális ellátásokról szóló önkormányzati rendeletet felülvizsgáltam és a fenti elvek figyelembevételével került kihirdetésre Balatonberény Község Önkormányzatának 7/2021. (V.19.) önkormányzati rendelete a települési támogatásokról, a személyes gondoskodást nyújtó szociális és gyermekjóléti ellátásokról.

A települési önkormányzat azonban évi egy alkalommal, karácsony előtt jövedelemtől függetlenül támogatta és a jövőben is támogatni kívánja az időskorú, nyugdíjas polgárait. 2020. évben a 65. év feletti, Balatonberényben állandó lakóhellyel rendelkező polgárok 3.000 Ft összegben Coop vásárlási utalványban részesültek.

A képviselő-testület az előterjesztés szerinti rendeletben határozná meg az ellátás formáját, a jogosultság feltételeit, a támogatás formáját, a támogatás nyújtásának helyét és idejét. A támogatás összegéről minden év októberében a képviselő-testület külön határozattal döntene. A támogatás legkésőbb a tárgyév december 20. napjáig kerülne átadásra vagy kifizetésre, amely határidő jogvesztő.

Balatonberény, 2021. szeptember 27.

Mestyán Valéria

címzetes főjegyző

**Általános indokolás**

A korábbi szociális ellátásokról szóló önkormányzati rendeletet felülvizsgáltam. A szociális ellátások jövedelemtől függő formáit új rendelettel hirdettem ki.

A szociális rászorultsággal biztosított ellátásokat és a csupán életkori feltételhez kötött önkormányzati támogatást külön rendeletben szükséges és indokolt szabályozni.

A települési önkormányzat évente rendszeresen évi egy alkalommal jövedelemtől függetlenül támogatni kívánja az időskorú, nyugdíjas polgárait.

A rendeletben szabályozott támogatás összege a költségvetésben rendelkezésre áll. Jelen rendeletben annak „kifizethetőségét” szabályozzuk. A jövőben a támogatás formájáról és összegéről a képviselő-testület évente október hónapban határozattal fog dönteni.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének a jóléti célú lakossági támogatásokról szóló önkormányzati rendelet-tervezete** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás | | | Költségvetési hatás | | Környezeti,  egészségügyi  következmények | Adminisztratív  terheket  befolyásoló hatás | | Egyéb hatás |
| Önkormányzat Képviselő-testülete által biztosított jóléti célú lakossági támogatások feltételeit, mértékét, elbírálásának rendjét a korábbi jól bevált gyakorlat szerint biztosítjuk a meghatározott életkorú, élethelyzetű polgárai számára jövedelemtől függetlenül. | | | A 2021. évi költségvetésben tervezett keretösszegek rendelkezésre állnak. | | nincs. | nincs | | Nincs. |
| **A rendelet megalkotása szükséges, mert:** A Kúria döntését figyelembe véve e támogatási formák eredeti jogalkotói hatáskörben állapíthatók meg törvényesen. | | | | | | | | |
| **A rendelet megalkotásának elmaradása esetén várható következmények:**  Az önkormányzat által eddig biztosított támogatások esetleges elvonása, lehetősége az állampolgárok részéről negatív megítélést eredményezne. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi | | Szervezeti | | Tárgyi | | | Pénzügyi | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |