Balatonberény Község Önkormányzat Képviselő-testületének 11/2021. (X. ….) önkormányzati rendelete

a jóléti célú lakossági támogatásokról

Balatonberény Község Önkormányzat Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00)e alapján, eredeti jogalkotói hatáskörében, a Magyarország helyi önkormányzatairól szóló [2011. évi CLXXXIX. törvény 10. § (2) bekezdés](https://njt.hu/jogszabaly/2011-189-00-00)ében meghatározott feladatkörében eljárva a következőket rendeli el.

1. § A rendelet hatálya kiterjed a Balatonberény községben állandó lakóhellyel rendelkező személyekre.

2. § A Képviselő-testület az e rendelet szerinti önkormányzati támogatásokkal kapcsolatos hatásköröket a polgármesterre ruházza át.

3. § (1) A képviselő-testület a Balatonberény községben állandó lakóhellyel rendelkező, 65. életévüket betöltött személyeket évente egy alkalommal pénzbeli vagy természetbeni támogatásban részesíti. A természetbeni támogatás formája vásárlási utalvány.

(2) A támogatásra jogosult személyekről szóló kimutatást a tárgyév szeptember hónapjában a Balatonkeresztúri Közös Önkormányzati Hivatal népesség-nyilvántartója készíti el a népesség-nyilvántartó rendszerből történő lekérdezés útján.

(3) Az adott évi támogatás formájáról és összegéről a képviselő-testület adott év október hónapban dönt.

(4) A támogatás nyújtása főszabályként vásárlási utalvány formájában történik. A polgármester legkésőbb adott év november 20. napjáig írásban értesíti a támogatásra jogosult személyeket a támogatás formájáról és összegéről, a támogatás átvételének helyéről, időpontjáról és a támogatás átvételének végső időpontjáról.

(6) A pénzbeli támogatás legkésőbb a tárgyév december 20. napjáig kerül kifizetésre az önkormányzat házipénztárából vagy külön kérelemre a jogosult személy lakossági bankszámlájára történő utalás útján. A vásárlási utalvány tárgyév december 20. napjáig vehető át. A határidők elmulasztása jogvesztő.

4. § Ez a rendelet a kihirdetését követő harmadik napon lép hatályba.

5. § Ez a rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004. évi XXX. törvénnyel összhangban az Európai Közösségek jogszabályaival összeegyeztethető szabályozást tartalmaz.

Horváth László Mestyán Valéria

polgármester címzetes főjegyző

Kihirdetve: 2021……………………..

Mestyán Valéria

címzetes főjegyző